
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 234 

27 Σεπτεμβρίου 2005 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

190. Ανακατανομή θέσεων προσωπικού διπλωματικών 

αρχών. 1 

191. Υποχρεώσεις των ασφαλισμένων, συνταξιούχων 

και μελών των οικογενειών τους έναντι των ασφα¬ 
λιστικών οργανισμών και επιβολή κυρώσεων σε 
περίπτωση μη τήρησής τους. 2 

192. Τροποποίηση διατάξεων π.δ. 25/2004 «Προϋπο¬ 

θέσεις χορήγησης διαβατηρίων, χρονική ισχύς, 
αντικατάσταση, απώλεια και ακύρωση αυτών»... 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο π.δ. 174, που δημοσιεύθη- 
κε στο ΦΕΚ 223/9.9.2005 (τ. Α'). 4 

Διόρθωση σφάλματος στο π.δ. 148/2005, που δημοσι- 
εύθηκε στο ΦΕΚ Α' 201/19.8.2005. 5 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 190 
Ανακατανομή θέσεων προσωπικού διπλωματικών αρχών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 32 και 
του άρθρου 149 του Οργανισμού του Υπουργείου Εξωτε¬ 
ρικών, ο οποίος κυρώθηκε με τη διάταξη του άρθρου πρώ¬ 
του του ν. 2594/1998 «Κύρωση ως Κώδικα του σχεδίου νό¬ 
μου "Οργανισμός του Υπουργείου Εξωτερικών"» (Α' 62). 

2. Τις διατάξεις της υπ’ αριθμ. ΔΙΔΚ/Φ. 1/2/6139/ 
23.3.2004 απόφασης του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης» (Β' 527). 

3. Τις διατάξεις της υπ’ αριθμ. 14650/ΔΙΟΕ 85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 


4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με τη διάταξη του άρθρου πρώτου του π.δ. 
63/2005 «Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα» (Α' 98). 

5. Το γεγονός ότι από την εφαρμογή των διατάξεωντου 
παρόντος Διατάγματος δεν προκαλείται δαπάνη σε βά¬ 
ρος του κρατικού προϋπολογισμού. 

6. Την υπ’ αριθμ. 192/2005 γνωμοδότηση του Συμβουλί¬ 
ου της Επικράτειας, με πρόταση του Υπουργού Εξωτερι¬ 
κών και των Υφυπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών, 
αποφασίζουμε: 

Άρθρο 1 

Μία από τις θέσεις του κλάδου Διοικητικής Λογιστικής 
και Γραμματειακής Υποστήριξης του Γενικού Προξενεί¬ 
ου Βελιγραδιού, που προβλέπονται στη διάταξη της πε¬ 
ρίπτωσης 52 του Πίνακα Β' του άρθρου 2 - Γ ενικά Προ¬ 
ξενεία του π.δ. 194/1998 (Α' 144), όπως η περίπτωση αυ¬ 
τή προστέθηκε με τις διατάξεις του άρθρου 2 του ν. 
2694/1999 (Α' 55), μεταφέρεται στην Πρεσβεία Μπαν¬ 
γκόκ και προσαυξάνει τις θέσεις του αντίστοιχου κλά¬ 
δου, που προβλέπονται στη διάταξη της περίπτωσης 51 
του πίνακα Α' του άρθρου 2 - Πρεσβείες του π.δ. 
194/1998. 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 20 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΞΩΤΕΡΙΚΩΝ 

ΠΕΤΡΟΣ Γ. ΜΟΛΥΒΙΑΤΗΣ 

































3530 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 191 
Υποχρεώσεις των ασφαλισμένων, συνταξιούχων και με¬ 
λών των οικογενειών τους έναντι των ασφαλιστικών 
οργανισμών και επιβολή κυρώσεων σε περίπτωση μη 
τήρησήςτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 7 του άρθρου 20 του ν. 
2458/1997 (Α' 15) όπως το άρθρο 20 αντικαταστάθηκε 
από το άρθρο 23 του ν. 2737/1999 (ΑΊ74) και συμπληρώ¬ 
θηκε με το άρθρο 19 παρ. 2 του ν. 3232/2004 (Α'48). 

2. Την υπ’ αριθμ. Υ1 /10.3.2004 (Β' 513) απόφαση του 
Πρωθυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων». 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος των Ασφαλιστικών Φορέων 
και του κρατικού προϋπολογισμού. 

5. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 519). 

6. Την υπ’ αριθμ. 80015/22.4.2004 κοινή απόφαση του 
Πρωθυπουργού και Υπουργού Απασχόλησης και Κοινω¬ 
νικής Προστασίας «Ανάθεση αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας» (Β' 
598) όπως τροποποιήθηκε από τις υπ’ αριθμ. 
80026/9.6.2004 (Β'883) και 80045/23.8.2004 (ΒΊ293) κοι¬ 
νές αποφάσεις. 

7. Την υπ’ αριθμ. 27304/17.3.2004 κοινή απόφαση του 
Πρωθυπουργού και Υπουργού Υγείας και Κοινωνικής Αλ¬ 
ληλεγγύης «Ανάθεση αρμοδιοτήτων στους Υφυπουρ¬ 
γούς Υγείας και Κοινωνικής Αλληλεγγύης» (Β' 517). 

8. Την υπ’ αριθμ. Δ 173/14.7.2005 γνωμοδότηση του 
Συμβουλίου της Επικράτειας μετά από πρόταση των Υφυ¬ 
πουργών Οικονομίας και Οικονομικών, Απασχόλησης και 
Κοινωνικής Προστασίας και Υγείας και Κοινωνικής Αλλη¬ 
λεγγύης, αποφασίζουμε: 

Άρθρο 1 

Καθορίζονται ενιαία οι υποχρεώσεις των ασφαλισμέ¬ 
νων, συνταξιούχων και των μελών οικογένειας τους ένα¬ 
ντι των ασφαλιστικών φορέων σχετικά με τη χρήση, θεώ¬ 
ρηση και έλεγχο του ατομικού τους συνταγολογίου και βι¬ 
βλιαρίου υγείας κατά την παροχή φαρμακευτικής 
περίθαλψης, καθώς και οι κυρώσεις που επιβάλλονται σε 
περίπτωση μη τήρησής τους. 

Α. Οι ασφαλισμένοι και συνταξιούχοι των ασφαλιστικών 
οργανισμών καθώς και τα μέλη της οικογένειας τους, κα¬ 
τά την παροχή της φαρμακευτικής περίθαλψης υποχρε- 
ούνται: 

1. Να χρησιμοποιούν αυστηρά προσωπικά το θεωρημέ¬ 
νο από τον ασφαλιστικό τους φορέα βιβλιάριο υγείας και 
συνταγολόγιο, φροντίζοντας να το διατηρούν σε άριστη 
κατάσταση, ως δημόσιο έγγραφο. 

2. Να προσκομίζουν το συνταγολόγιο στους γιατρούς 
που είναι αρμόδιοι για την παροχή περίθαλψης στους 


ασφαλισμένους του κάθε φορέα. Το συνταγολόγιο συνο¬ 
δεύεται απαραίτητα από το βιβλιάριο υγείας του ασφαλι¬ 
σμένου. 

3. Να προσκομίζουν για θεώρηση στο αρμόδιο όργανο 
του φορέα κάθε συνταγή για τη οποία, σύμφωνα με την 
κείμενη νομοθεσία, απαιτείται θεώρηση, εντός 5 ημερών. 
Δεν λαμβάνεται υπόψη η ημέρα έκδοσης της συνταγής. 

4. Ν α προσκομίζο υ ν τη συνταγή εντός 5 εργασίμων η με¬ 
ρών από την ημερομηνία έκδοσής της σε συμβεβλημένο 
με τον φορέα τους φαρμακείο για την εκτέλεσή της. 

5. Να προσυπογράφουν στη θέση «παραλήπτης» του 
συνταγολογίου, υπέχοντας ευθύνη για την παραλαβή των 
φαρμάκων που αναγράφονται στη σχετική συνταγή, χω¬ 
ρίς να επιτρέπεται αντικατάστασή τους, και για την παρα¬ 
λαβή της αντίστοιχης απόδειξης για την καταβολή του πο¬ 
σού συμμετοχής. 

6. Να μην αφήνουν για κανένα λόγο το συνταγολόγιο ή 
το βιβλιάριο υγείας τους στον ιατρό ή το φαρμακοποιό. 

7. Να δηλώνουν αμέσως την απώλεια ή κλοπή του συ¬ 
νταγολογίου στις αρμόδιες υπηρεσίες του ασφαλιστικού 
τους οργανισμού, υποβάλλοντας σχετική δήλωση και, σε 
περίπτωση μη αυτοπρόσωπου κατάθεσης αυτής, με βε¬ 
βαίωση του γνησίου της υπογραφής. 

8. Να αντικαθιστούν το συνταγολόγιό τους όταν χρειά¬ 
ζεται στις αρμόδιες υπηρεσίες του φορέα τους και να φυ¬ 
λάσσουν επί εξάμηνο το παλαιό συνταγολόγιο, το οποίο 
θα επιδεικνύουν σε πρώτη ζήτηση. 

9. Να μη χρησιμοποιούν το συνταγολόγιο μετά τη λήξη 
της ασφαλιστικής τους ικανότητας. 

10. Να αποδέχονται κάθε έλεγχο σχετικό με τα χορη¬ 
γούμενα φάρμακα, τη χρήση του συνταγολογίου και του 
βιβλιαρίου υγείας, όπως προβλέπεται από τις διατάξεις 
του παρόντος και τη νομοθεσία του οικείου ασφαλιστικού 
οργανισμού. 

Β. Σε περίπτωση μη τήρησης των υποχρεώσεων των 
ασφαλισμένων, επιβάλλονται οι κυρώσεις που προβλέπο- 
νται από τους κανονισμούς των ασφαλιστικών οργανι¬ 
σμών. 

Ειδικά σε παραβάσεις των περιπτώσεων 1,5,6,7,9,10 
του παρόντος άρθρου, εκτός των τυχόν ποινικών κυρώ¬ 
σεων, επιβάλλεται στέρηση της χρήσης του συνταγολο¬ 
γίου από τον ασφαλισμένο για 10 ημέρες έως 3 μήνες, 
ύστερα από αιτιολογημένη απόφαση του Διοικητικού 
Συμβουλίου του αρμόδιου οργάνου κάθε ασφαλιστικού 
οργανισμού. 

Επίσης, ανάλογα με τη σοβαρότητα του παραπτώματος 
καταλογίζεται η ζημία που υπέστη ο ασφαλιστικός οργα¬ 
νισμός σε βάρος του ασφαλισμένου, μετά από αιτιολογη¬ 
μένη απόφαση του αρμόδιου οργάνου του φορέα. 

Η παράλειψη υποβολής δήλωσης για απώλεια ή κλοπή 
του συνταγολογίου, σύμφωνα μετά οριζόμενα στην περί¬ 
πτωση 7 της παρ. Α, συνεπάγεται καταλογισμό εις βάρος 
του ασφαλισμένου της ζημίας που υπέστη ο ασφαλιστι¬ 
κός οργανισμός από χρήση του συνταγολογίου εκ μέ¬ 
ρους τρίτου προσώπου. 

Άρθρο 2 

1. Κάθε αντίθετη διάταξη προς τις διατάξεις του παρό¬ 
ντος, καταργείται. 

2. Η ισχύς του διατάγματος αυτού αρχίζει από την ημε¬ 
ρομηνία δημοσίευσής του στην Εφημερίδα της Κυβερνή- 
σεως. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στους Υφυπουργούς Οικονομίας και Οικονομικών, Απα¬ 
σχόλησης και Κοινωνικής Προστασίας, Υγείας και Κοινω¬ 
νικής Αλληλεγγύης, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 20 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΠΑΣΧΟΛΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΝΙΚ. ΑΓΓΕΛΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΑΘΑΝ. ΓΙΑΝΝΟΠΟΥΛΟΣ 

-♦- (3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 193 
Τροποποίηση διατάξεων π.δ. 25/2004 «Προϋποθέσεις χο¬ 
ρήγησης διαβατηρίων, χρονική ισχύς, αντικατάσταση, 
απώλεια και ακύρωση αυτών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του ν. 3103/ 

2003 «Έκδοση διαβατηρίων από την Ελληνική Αστυνομία 
και άλλες διατάξεις» (Α' 23). 

2. Τις διατάξεις του άρθρου 90 του Κώδικα που κυρώ¬ 
θηκε με το άρθρο μόνο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

4. Τις υπ’ αριθμ. 297/2004,114/2005 και 243/2005 Γνω¬ 
μοδοτήσεις του Συμβουλίου της Επικράτειας, ύστερα 
από πρόταση των Υπουργών Εθνικής Άμυνας και Δημό¬ 
σιας Τάξης, αποφασίζουμε: 

Άρθρο 1 

1. Στην παρ. 2 του άρθρου 1 του π.δ. 25/2004 (Α' 17) 
προστίθεται περίπτ. δ' ως εξής: 

«δ. Έχει κηρυχθεί ανυπότακτος ή λιποτάκτης.» 

2. Η παρ. 4 του άρθρου 1 του π.δ. 25/2004 αντικαθίστα¬ 
ται ως εξής: 

«4. Επίσης, επιτρέπεται η χορήγηση διαβατηρίου στους 
ανυπότακτους του εξωτερικού αποκλειστικά για την 
εφαρμογή του άρθρου 46 του π.δ. 292/2003 (Α' 248), 
όπως τροποποιήθηκε με το άρθρο 4 παρ. 5 του ν. 3257/ 

2004 (Ά 143)». 

Άρθρο 2 

1. Η παρ. 1 του άρθρου 2 του π.δ. 25/2004 αντικαθίστα¬ 
ται ως εξής: 

«Η διάρκεια ισχύος των διαβατηρίων καθορίζεται σε πέ¬ 
ντε (5) έτη από την έκδοσή τους για τα διαβατήρια ενηλί¬ 
κων και δύο (2) έτη για τα διαβατήρια ανηλίκων μέχρι δε¬ 
κατεσσάρων (14) ετών. Τα διαβατήρια που χορηγούνται 
σε ανηλίκους άνω των 14 ετών ισχύουν μέχρι τη συμπλή¬ 
ρωση του δέκατου ογδόου (18) έτους της ηλικίας τους. 
Τα διαβατήρια που χορηγούνται κατ' εφαρμογή των δια¬ 


τάξεων της παρ. 3 του προηγούμενου άρθρου ισχύουν 
για ένα έτος». 

2. Η παρ. 2 του άρθρου 2 του π.δ. 25/2004 καταργείται. 

3. Η παρ. 1 του άρθρου 6του π.δ. 25/2004, αντικαθίστα¬ 
ται ως εξής: 

«Επί των αιτήσεων για χορήγηση ή αντικατάσταση δια¬ 
βατηρίου αποφαίνεται ο Διευθυντής της Διεύθυνσης Δια¬ 
βατηρίων του Αρχηγείου Ελληνικής Αστυνομίας». 

Άρθρο 3 

Η παρ. 3 του άρθρου 3 του π.δ. 25/2004 αντικαθίσταται 
ως εξής: 

«Η αρμόδια για την παράδοση του νέου διαβατηρίου 
υπηρεσία προβαίνει στην ακύρωση του διαβατηρίου που 
αντικαθίσταται και επιστρέφει αυτό στον κάτοχο. Η ακύ¬ 
ρωση του διαβατηρίου γίνεται με διάτρηση ολοκλήρου 
του βιβλιαρίου (εξώφυλλα - εσώφυλλα) στην άνω και κά¬ 
τω γωνία της δεξιάς πλευράς αυτού, με παράλληλη επί¬ 
θεση σφραγίδας με την ένδειξη «ΑΚΥΡΟΝ - ΟΑΝ- 
ΟΕΕΕΕϋ», σε σημεία που δεν θα θίγονται οι φερόμενες σ' 
αυτό ενδείξεις». 

Άρθρο 4 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί- 
ευση και εκτέλεση του παρόντος διατάγματος.- 

Αθήνα, 23 Σεπτεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΗΣ 

ΣΠ ΗΛΙΟΣ ΣΠΗΛΙΩΤΟΠΟΥΛΟΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο π.δ. 174, που δημοσιεύθηκε στο ΦΕΚ 223/9.9.2005 
(τ. Ά) και αφορά «Τροποποίηση του π.δ. 193/2002 “Οργα¬ 
νισμός Διάρθρωσης και Λειτουργίας Οίκου Ναύτου” 
(Α' 177)» στην πρώτη σελίδα διορθώνεται ο αριθμός του 
π.δ. 3 

από το λανθασμένο «173» 

στο ορθό «174». 

(Από το Εθνικό Τυπογραφείο) 

-♦- 

(5) 

Στο π.δ. 148/2005, που δημοσιεύθηκε στο ΦΕΚ Α' 201/ 
19.8.2005, στη σελίδα 3195 στη 10η στήλη του δημοσιευ¬ 
μένου πίνακα, αντί του τίτλου «ΕΙΔΟΣ ΚΤΗΣΗΣ» 

τίθεται ο ορθός τίτλος «ΕΤΟΣ ΚΤΗΣΗΣ». 

(Από το Υπουργείο Δημόσιας Τάξης) 






3532 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 1 04 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.ςι- 


ΡΑΧ 210 52 21 004 
θ-ΓΠΒίΙ: \λ/θ5γτί351:θγ @ θΙ·9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ευΐΌγια κάθε επιπλέον οκτασέλιδοή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 6υι·ο ανά 50 σελίδες. 






• Η τιμή πώλησης σε μορφή οά-Γοτπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ίπΙθΓΠθΙ 

ΙιΗρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

> Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 βυτο. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 6υιτ>, ποσό το οποίο αφορά 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























